 

**KLINIČKI BOLNIČKI CENTAR SESTRE MILOSRDNICE** iz Zagreba, Vinogradska cesta 29, OIB 84924656517, zastupan po ravnatelju prof.dr.sc. Davoru Vagiću, dr.med. (u nastavku teksta : ***Naručitelj***)

i

**\_\_\_\_\_\_\_\_\_\_\_\_\_\_\_** iz \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, OIB \_\_\_\_\_\_\_\_\_\_\_, zastupan po \_\_\_\_\_\_\_\_\_\_\_\_\_\_ (u nastavku teksta : ***Ugovaratelj***)

sklapaju

**UGOVOR O JAVNOJ NABAVI ROBE**

**broj N-\_\_\_\_\_/2025**

1. **Predmet nabave**

**Članak 1.**

**1.1.** Naručitelj povjerava, a Ugovaratelj preuzima obvezu **Nabava uređaja za kompjuterizirano vidno polje za potrebe Klinike za očne bolesti KBC Sestre milosrdnice za realizaciju projekta „ Formiranje biobaze i analiza uzoraka očne vodice/seruma Ramanovom spektroskopijom i plinskom kromatografijom kod vodećih očnih bolesti“ NPOO.C3.2.R3-I1.04.0287 (ref.br. C3.2.R3-I1.04)**

prema opisu robe, kvaliteti i jediničnim cijenama iz ponuda Ugovaratelja oznake \_\_\_\_\_\_\_\_\_ od \_\_\_\_\_\_\_\_\_\_ predane ***(u nastavku teksta : Ponuda)*** i ponudbenog troškovnika koji su sastavni dijelovi ovog Ugovora.

**1.2.** Ugovaratelju je povjerena isporuka robe opisane u stavku 1.1. ovog članka na temelju provedenog otvorenog postupka javne nabave velike vrijednosti u Elektroničkom oglasniku javne nabave Narodnih novina broj objave \_\_\_\_\_\_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_\_\_\_ godine, datum slanja objave \_\_\_\_\_\_\_\_\_\_\_\_\_\_\_\_\_\_ godine, objava u **Službenom listu EU** pod brojem \_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_\_\_\_ godine, datum slanja objave \_\_\_\_\_\_\_\_\_\_\_\_\_\_\_\_\_\_\_\_\_\_\_ godine, **evidencijskog broja nabave: 51-38/2025,** u kojem je Odlukom o odabiru Klasa: \_\_\_\_\_\_\_\_\_\_\_\_\_\_\_\_\_\_\_, Urbroj: \_\_\_\_\_\_\_\_\_\_\_\_\_\_\_\_\_, od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odabrao Ponudu Ugovaratelja kao ekonomski najpovoljniju ponudu sukladno objevljenom kriteriju za odabir ponude, te uvjetima i zahtjevima iz dokumentacije o nabavi.

**Članak 2.**

Svu robu iz članka 1. ovog Ugovora Ugovaratelj je dužan isporučiti, postaviti, po potrebi instalirati i pustiti u rad na radnom mjestu sukladno uputama proizvođača, tehničkom opisu i troškovniku odnosno postaviti na radnom mjestu.

1. **Načela Ugovora**

**Članak 3.**

* 1. Ugovaratelj potpisom ovog Ugovora potvrđuje da su mu poznati svi uvjeti za isporuku, postavljanje, po potrebi instalaciju i puštanje u rad robe iz članka 1. stavka 1.1. ovog Ugovora.
  2. Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovog Ugovora i ostvarivanja prava u tim odnosim, te se suzdržati od postupaka kojim se može drugome prouzročiti šteta.
  3. Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).
  4. Ugovaratelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).
  5. Ugovaratelj je dužan tijekom izvršenja ovog Ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, kao i odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

1. **Cijena**

**Članak 4.**

**4.1.** Ugovorena cijena robe iz članka 1. stavka 1.1. ovog Ugovora iznosi

**\_\_\_\_\_\_\_\_\_\_\_\_\_\_\_\_\_\_\_ EUR** (bez PDV-a)

što s porezom na dodanu vrijednost (PDV-om) u iznosu od \_\_\_\_\_\_\_\_\_\_\_\_\_\_\_\_\_\_\_ EUR

sveukupno iznosi **\_\_\_\_\_\_\_\_\_\_\_\_\_\_\_\_** **EUR**

**4.2.** Sredstva iz stavka 4.1. ovog članka osigurana su Nacionalnim planom oporavka i otpornosti 2021.-2026. broj NPOO.C3.2.R3-I1.04.0287 (ref.br. C3.2.R3-I1.04)

**4.3.** Jedinična cijena svake stavke troškovnika obuhvaća:

* isporuku, postavljanje, po potrebi instalaciju i puštanje u rad na radnom mjestu sukladno uputama proizvođača, tehničkom opisu i troškovniku, odnosno postavljanje na radnom mjestu
* u jamstvenom roku iz članka 5. stavka 5.4. ovog Ugovora bez dodatne naknade osiguravanje preventivnih servisa i/ili održavanja isporučene opreme od strane ovlaštenog servisera, u cijelosti prema uputama proizvođača
* u jamstvenom roku bez dodatne naknade osiguravanje servisa po pozivu naručitelja radi zastoja u radu i/ili kvara opreme od strane ovlaštenog servisera s vremenom odaziva do \_\_\_\_\_\_\_ sata (sukladno ponuđenom ponderu)

1. **Rok isporuke i jamstveni rok**

**Članak 5.**

**5.1.** Ponuditelj, odnosno ugovaratelj, je opremu koja je predmetom ovog postupka javne nabave dužan isporučiti, postaviti, instalirati i pustiti u rad u roku od 60 (šezdeset) dana od dana obostanog potpisa ugovora.

**5.2.** Naručitelj pretpostavlja da će se roba iz članka 1. stavka 1.1. ovog Ugovora isporučiti, postaviti, instalirati i pustiti u rad u roku iz stavka 5.1. ovog članka.

**5.3.** Predujam i traženje sredstava osiguranja plaćanja isključena su. Nema avansnog plaćanja.

**5.4.** **Jamstveni rok** za isporučenu, postavljenu, po potrebi instaliranu i puštenu u rad na radnom mjestu, odnosno postavljenu na radnom mjestu robu iz članka 1. stavka 1.1. ovoga Ugovora \_\_\_\_ ***mjeseci*** (sukladno ponuđenom ponderu), a počinje teći od dana uspješno obavljene primopredaje iz članka 8. ovoga Ugovora.

Ugovaratelj je dužan u jamstvenom roku, bez prava na posebnu naknadu, otkloniti sve nedostatke robe iz članka 1. stavka 1.1. ovoga Ugovora koji se pokažu tijekom korištenja iste.

**5.5.** Ugovaratelj je dužan na svim dokumentima (dostavnica, račun i sl.) koje dostavlja Naručitelju vezano uz predmet nabave i isporučenu robu opisanu u članku 1. stavku 1.1. ovog Ugovora koristiti hrvatske nazive isporučene robe sukladne ponudbenom troškovniku u privitku ovog Ugovora te jedinične cijene iz ponudbenog troškovnika koji se nalazi u privitku ovog Ugovora.

1. **Način i uvjeti plaćanja**

**Članak 6.**

**6.1.** Naručitelj je dužan vrijednost iz članka 4. stavka 4.1. ovoga Ugovora, ugovorenu za isporuku, postavljanje, po potrebi instalaciju i puštanje u rad, odnosno postavljanje na radnom mjestu robe opisane u članku 1. stavku 1.1. ovog Ugovora, platiti Ugovaratelju **u roku od 30 (trideset) dana** od dana nastanka dužničko-vjerovničkog odnosa.

**6.2.** Isporučenu, postavljenu, po potrebi instaliranu i puštenu u rad, odnosno postavljenu na radno mjesto robu Naručitelj će platiti Ugovaratelju na **žiro-račun Ugovaratelja IBAN HR\_\_\_\_\_\_\_\_\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**6.3.** Predujam i traženje sredstava osiguranja plaćanja isključena su. Nema avansnog plaćanja.

**6.4.** Ugovor se sklapa na razdoblje od 80 dana od datuma potpisa Ugovora.

1. **Ambalaža i otprema**

**Članak 7.**

**7.1.** Roba iz članka 1. stavka 1.1. ovog Ugovora treba biti zapakirana sukladno standardnoj specifikaciji Ugovaratelja u pogledu pakiranja i ambalaže za izvoz.

**7.2.** Sve oznake vezane uz otpremu i ambalažu opreme bit će sukladne važećoj terminologiji Međunarodne trgovačke komore „Incoterms 2010“.

1. **Preuzimanje i količine**

**Članak 8.**

**8.1.** Po završetku isporuke, postavljanja, po potrebi instalacije i puštanja u rad, odnosno postavljanja na radnom mjestu robe opisane u članku 1. stavku 1.1. ovog Ugovora ovlašteni predstavnici Naručitelja i Ugovaratelja obaviti će primopredaju iste o čemu će potpisati zapisnik o primopredaji, kojim će konstatirati da li je isporučena roba iz članka 1. stavka 1.1. ovog Ugovora sukladna ponudbenom troškovniku, dokumentaciji o nabavi i uvjetima ovog Ugovora.

**8.2.** U slučaju neslaganja, nedostataka, oštećenja i/ili nesretnih slučajeva vezanih uz isporuku, postavljanje, po potrebi instalaciju i puštanje u rad, odnosno postavljanje na radnom mjestu robe opisane u članku 1. stavku 1.1. ovog Ugovora, evidentiranih zapisnikom o primopredaji iz stavka 8.1. ovoga članka, Ugovaratelj je dužan iste otkloniti u najdužem roku od 10 (deset) dana, osim ako se predstavnici Naručitelja i Ugovaratelja ne dogovore drugačije.

1. **Jamstvo za dobro izvršenje ovog Ugovora**

**Članak 9.**

**9.1.** Ugovaratelj je dužan najkasnije u roku od 10 (deset) dana od dana potpisa ovog Ugovora, Naručitelju jamstvo za dobro izvršenje ugovora u obliku:

- neopozive, bezuvjetne, **bankarske garancije** naplative na prvi poziv korisnika garancije i bez prigovora koja glasi

* ***na sve članove zajednice (svi članovi zajednice ponuditelja su nalogodavci na bankarskoj garanciji)***

***ili***

* ***na jednog člana zajednice ponuditelja***

***ili***

* ***da svaki član zajednice ponuditelja dostavi jamstvo za svoj dio posla pri čemu zbroj pojedinih jamstava treba biti jednak ukupnom iznosu jamstva***

**ili**

- **solemnizirane zadužnice/bjanko zadužnice** – dostavlja se u papirnatom obliku u izvorniku sukladno odredbama Pravilnika o obliku i sadržaju zadužnice (Narodne novine, broj 115/12 i 82/17), odnosno odredbama Pravilnika o obliku i sadržaju bjanko zadužnice (Narodne novine, broj N 115/12 i 82/17)

S obzirom na to da na zadužnici/bjanko zadužnici nije moguće u sadržaju navesti članove zajednice ponuditelja

* ***dužnik može biti bilo koji član zajednice ponuditelja***

***ili***

* **svaki član zajednice ponuditelja može dostaviti zasebnu zadužnicu/bjanko zadužnicu kao jamstvo za svoj dio**, pri čemu sve zadužnice/bjanko zadužnice koji u ukupnom zbroju moraju odgovarati iznosu jamstva propisanom u dokumentaciji

**ili**

- **novčanog pologa** – uplatom iznosa jamstva na račun Naručitelja IBAN: HR 12 1001 0051 8630 0016 0, model plaćanja: HR 64 9725-26395-OIB uplatitelja, opis plaćanja: ev.br. \_\_\_\_\_\_\_\_\_\_\_\_\_\_\_\_\_,– *polog jamstva za dobro izvršenje ugovora*

u vrijednosti 10 % (deset posto) ugovorenog iznosa bez poreza na dodanu vrijednost na kojima je kao korisnik naznačen Naručitelj.

Rok valjanosti jamstva mora biti 10 (deset) dana duži od roka isporuke određenog člankom 5. stavkom 5.1. ovog Ugovora, a neiskorišteno jamstvo Naručitelj će vratiti Ugovaratelju u roku od 10 (deset) dana od dana uspješno obavljene primopredaje robe iz članka 1. stavka 1.1. ovog Ugovora, nakon što od Ugovaratelja u navedenom roku primi jamstvo za otklanjanje nedostataka u jamstvenom roku.

**9.2.** Jamstvo za uredno ispunjenje ugovora Naručitelj će naplatiti u sljedećim slučajevima:

1. ukoliko Ugovaratelj bez krivnje Naručitelja jednostrano raskine ovaj Ugovor
2. ukoliko Ugovaratelj odustane od izvršenja ovog Ugovora
3. ukoliko Ugovaratelj povrijedi ugovorne obveze, a osobito:

-- ne isporuči, ne postavi, po potrebi ne instalira iIli ne pusti u rad, odnosno ne postavi na radno mjesto robu opisanu u članku 1. stavku 1.1. ovog Ugovora u roku iz članka 5. stavka 5.1. ovog Ugovora, prema zahtjevima Naručitelja, pravilima struke, važećim standardima, normativima, zakonima i tehničkim propisima Republike Hrvatske, na način opisan u troškovniku

- ne poštuje svoje obveze ugovorene ovim Ugovorom,

- unutar jamstvenog roka iz članka 5. stavka 5.4. ovog Ugovora, bez prava na posebnu naknadu, ne otkloni sva neslaganja, nedostatke, oštećenja i/ili nesretne slučajeve vezane uz isporuku, postavljanje, po potrebi instalaciju i puštanje u rad, odnosno postavljananje na radnom mjestu robe iz članka 1. stavka 1.1. ovoga Ugovora

1. ukoliko Ugovaratelj ne dostaviti dostavi jamstvo za otklanjanje nedostataka u jamstvenom roku iz članka 16. ovog Ugovora.

**9.3.** U slučajevima iz stavka 9.3. ovog članka, Naručitelj će takvo postupanje smatrati kao značajni nedostatak tijekom provedbe Ugovora koje će u budućim postupcima javne nabave koristiti kao razlog isključenja tog gospodarskog subjekta iz postupka javne nabave u svemu prema odredbama članka 254. ZJN 2016.

**9.4.** Neiskorišteno jamstvo Naručitelj će vratiti Ugovaratelju u roku od 10 (deset) dana od dana uspješno obavljene primopredaje, nakon što od Ugovaratelja u navedenom roku primi jamstvo za otklanjanje nedostataka u jamstvenom roku.

1. **Prava i obveze Ugovaratelja**

**Članak 10.**

**10.1.** Ugovaratelj je u sklopu isporuke, postavljanja, instalacije i puštanja u rad, odnosno postavljanja na radnom mjestu robe iz članka 1. stavka 1.1. ovog Ugovora dužan **izvršiti sljedeće obveze:**

- isporučiti, postaviti, po potrebi instalirati i pustiti u rad, odnosno postaviti na radnom mjestu robu iż članka 1. stavka 1.1. ovog Ugovora na radnom mjestu

- u jamstvenom roku iz članka 5. stavka 5.4. ovog Ugovora osigurati preventivne servise i/ili održavanje isporučene, postavljene, po potrebi instalirane i puštene u rad, odnosno postavljene na radnom mjestu robe bez dodatne naknade od strane ovlaštenog servisera, u cijelosti prema uputama proizvođača

- u jamstvenom roku iż članka 5. stavka 5.4. ovog Ugovora osigurati servis po pozivu naručitelja bez dodatne naknade radi zastoja u radu i/ili kvara robe, od strane ovlaštenog servisera s vremenom odaziva iz članka 4. stavka 4.3. alineje 3.

**10.2. Ugovaratelj je dužan osigurati rezervne dijelove za uređaje i drugu robu iz članka 1. stavka 1.1. ovog Ugovora u roku od najmanje 5 (pet) godina od dana sklapanja ovog Ugovora.**

**10.3.** Ugovaratelj ima pravo na prekid ugovorenih aktivnosti u slučaju neispunjavanja obveza Naručitelja iz ovog Ugovora, kao i pravo na naknadu štete uvjetovane prekidom i ponovnim nastavkom ugovorenih aktivnosti.

**10.4.** Ugovaratelj će nadoknaditi Naručitelju sve troškove i štete prouzročene Naručitelju isporukom robe s nedostacima i/ili oštećene robe opisane u članku 1. stavku 1.1. ovog Ugovora, kao i štete koje mogu proizaći iz opisanog stanja.

**10.5.** Ukoliko Ugovaratelj, bez krivnje Naručitelja, jednostrano raskine ovaj Ugovor, dužan je Naručitelju nadoknaditi nastalu štetu.

**10.6.** U razdoblju od sklapanja ovog Ugovora do uspješno izvršene primopredaje opisane u članku 8. ovoga Ugovora odgovornost i rizik u pogledu slučajne propasti, oštećenja ili gubitka robe opisane u članku 1. stavku 1.1. ovog Ugovora snosi Ugovaratelj.

1. **Prava i obveze Naručitelja**

**Članak 11.**

**11.1.** Naručitelj može raskinuti ovaj Ugovor i prije isteka roka na štetu Ugovaratelja ukoliko Ugovaratelj neopravdano zakasni više od 25 (dvadesetipet) kalendarskih dana s isporukom, postavljanjem, po potrebi instalacijom i puštanjem u rad, odnosno postavljanjem robe na radnom mjestu u odnosu na rok određen člankom 5. stavkom 5.1. ovog Ugovora kao rok isporuke, postavljanja, po potrebi instalacije i puštanja u rad, odnosno postavljanja na radnom mjestu, nakon ponovljenog upozorenja Ugovaratelju od strane Naručitelja na nekvalitetno izvršavanje ugovorenih obveza.

**11.2.** Ukoliko Naručitelj bez krivnje Ugovaratelja raskine Ugovor dužan je platiti Ugovaratelju dio, do tog trenutka, izvršenih ugovornih obveza.

1. **Ugovorne kazne i naknada štete**

**Članak 12.**

**12.1.** Ukoliko Ugovaratelj ne isporuči, ne postavi, po potrebi ne instalira iIli ne pusti u rad, odnosno ne postavi robu opisanu u članku 1. stavku 1.1. ovog Ugovora na radnom mjestu u roku iz članka 5. stavka 5.1. ovog Ugovora, ili krivnjom Ugovaratelja dođe do prekoračenja ugovorenog roka isporuke, postavljanja, instalacije i/ili puštanja u rad, odnosno postavljanja robe iz članka 1. stavka 1.1. ovog Ugovora na radnom mjestu, Naručitelj će na ime ugovorne kazne (penala) zadržati 2 ‰ (dva promila) za svaki dan zakašnjenja, ali najviše do 5 % (pet posto) ukupno ugovorene vrijednosti.

**12.2.** Pravo na obračun i naplatu ugovorne kazne Naručitelj ostvaruje prilikom isplate bilo kojeg računa Ugovoratelju.

**12.3.** Ako je šteta zbog prekoračenja ugovorenog roka veća od iznosa ugovorne kazne, Naručitelj ima pravo na naknadu u punom iznosu podnošenjem pisanog zahtjeva Ugovaratelj, a u slučaju nemogućnosti dogovora, podnošenjem tužbe nadležnom sudu radi naknade štete.

1. **Predstavnici Naručitelja i Ugovaratelja**

**Članak 13.**

**13.1.** Naručitelj za svog predstavnika imenuje \_\_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_, mob. \_\_\_\_\_\_\_\_\_\_\_, adresa elektroničke pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Predstavnik Naručitelja kao odgovorna osoba prati izvršavanje ovog Ugovora, koordinira Ugovaratelja, te organizira primopredaju robe iz članka 1. stavka 1.1. ovog Ugovora.

**13.2.** Ugovaratelj za svog predstavnika imenuje \_\_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_, mob. \_\_\_\_\_\_\_\_\_\_\_, adresa elektroničke pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **Jamstvo za otklanjanje nedostataka u jamstvenom roku**

**Članak 14.**

**14.1.** Ugovaratelj je dužan najduže u roku od 10 (deset) dana nakon uspješno obavljene primopredaje, Naručitelju predati jamstvo za otklanjanje nedostataka u jamstvenom roku u obliku:

- neopozive, bezuvjetne, **bankarske garancije** naplative na prvi poziv korisnika garancije i bez prigovora koja glasi

* ***na sve članove zajednice (svi članovi zajednice ponuditelja su nalogodavci na bankarskoj garanciji)***

***ili***

* ***na jednog člana zajednice ponuditelja koji je nalogodavac***

***ili***

* ***da svaki član zajednice ponuditelja dostavi jamstvo za svoj dio posla pri čemu zbroj pojedinih jamstava treba biti jednak ukupnom iznosu jamstva***

**ili**

- **solemnizirane zadužnice/bjanko zadužnice** – dostavlja se u papirnatom obliku u izvorniku sukladno odredbama Pravilnika o obliku i sadržaju zadužnice (Narodne novine, broj 115/12 i 82/17), odnosno odredbama Pravilnika o obliku i sadržaju bjanko zadužnice (Narodne novine, broj N 115/12 i 82/17)

S obzirom na to da na zadužnici/bjanko zadužnici nije moguće u sadržaju navesti članove zajednice ponuditelja

* ***dužnik može biti bilo koji član zajednice ponuditelja***

***ili***

* **svaki član zajednice ponuditelja može dostaviti zasebnu zadužnicu/bjanko zadužnicu kao jamstvo za svoj dio**, pri čemu sve zadužnice/bjanko zadužnice koji u ukupnom zbroju moraju odgovarati iznosu jamstva propisanom u dokumentaciji

**ili**

- **novčanog pologa** – uplatom iznosa jamstva na račun Naručitelja IBAN: HR 12 1001 0051 8630 0016 0, model plaćanja: HR 64 9725-26395-OIB uplatitelja, opis plaćanja: ev.br. \_\_\_\_\_\_\_\_\_\_\_\_\_\_\_\_\_\_\_,– *polog jamstva za otklanjanje nedostataka u jamstvenom roku*

u vrijednosti 10 % (deset posto) ugovorenog iznosa bez poreza na dodanu vrijednostu **s jamstvenim rokom iz članka 5. stavka 5.4. ovog Ugovora**.

**14.2.** U slučaju zajednice ponuditelja, Naručitelj će prihvatiti jamstvo za otklanjanje nedostataka u jamstvenom roku :

- koje glasi na sve članove zajednice (a ne samo na jednog člana), ali jamstvo tada mora sadržavati navod o tome da je riječ o zajednici ponuditelja

ili

* da svaki član zajednice ponuditelja dostavi jamstvo za svoj dio posla pri čemu zbroj pojedinih jamstava treba biti jednak ukupnom iznosu jamstva.

odnosno odgovarajuću zadužnicu/bjanko zadužnicu ili uplatu na račun Naručitelja naveden u stavku 9.1. ovog članka.

**14.3.** Jamstvo za otklanjanje nedostataka u jamstvenom roku služiti će Naručitelju kao osiguranje da će Ugovaratelj:

- u jamstvenom roku iz članka 5. stavka 5.4. ovog Ugovora bez dodatne naknade osigurati preventivne servise i/ili održavanje isporučene opreme od strane ovlaštenog servisera, u cijelosti prema uputama proizvođača

- u jamstvenom roku bez dodatne naknade osigurati servis po pozivu naručitelja radi zastoja u radu i/ili kvara opreme od strane ovlaštenog servisera s vremenom odaziva iz članka 4. stavka 4.3. alineje 3.

**14.4.** Ukoliko se Ugovaratelj ne odazove na pisanu obavijest ovlaštenog predstavnika Naručitelja u roku iz članka 4. stavka 4.3. alineje 3. i/ili ne otkloni nedostatke i/ili zastoje u radu robe u određenom roku, Naručitelj je ovlašten naplatiti jamstvo za otklanjanje nedostataka u jamstvenom roku kako bi navedenim sredstvima platio otklanjanje nedostataka koje će izvesti drugi gospodarski subjekt odnosno platiti će drugog gospodarskog subjekta koji će otkloniti nedostatke isporučene robe od iznosa zadužnice/bjanko zadužnice ili novčanog pologa uplaćenog na vlastiti račun.

**14.5.** Neiskorišteno jamstvo naručitelj će vratiti ugovaratelju nakon proteka jamstvenog roka.

1. **Raskid Ugovora**

**Članak 15.**

**15.1.** U slučaju nepoštivanja obveza iz ovoga Ugovora od strane Ugovaratelja, Naručitelj će pisanom reklamacijom dati Ugovaratelju **naknadni rok od 3 (tri) dana da ispravi povredu**.

Ukoliko Ugovaratelj u navedenom roku ne ispravi povredu ugovorne strane su suglasne da je nastupio **raskidni uvjet** i da učinci ovoga Ugovora prestaju, o čemu će Ugovaratelja izvijestiti pisanim putem preporučenom poštanskom pošiljkom ili na drugi dokaziv način.

**15.2.** Ukoliko se povrede obveza ovog Ugovora ponavljaju, bez obzira što Ugovaratelj ispravi povrede, ugovorne strane su suglasne da **nakon treće pisane reklamacije nastupa raskidni uvjet** i da učinci ovoga Ugovora prestaju.

**Članak 16.**

Naručitelj je obvezan raskinuti ugovor o javnoj nabavi tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju članka 321. ZJN 2016
2. je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016

3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

4. se ugovor nije trebao dodijeliti ugovaratelju zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda.

**Članak 17.**

U slučaju raskida ovog Ugovora temeljem članka 15. i/ili 16. ovoga Ugovora, Naručitelj će naplatiti jamstvo za uredno ispunjenje ugovora iz članka 9. ovoga Ugovora ili jamstvo za otklanjanje nedostataka u jamstvenom roku iz članka 14. ovog Ugovora.

1. **Izmjene Ugovora tijekom njegova trajanja**

**Članak 18.**

**18.1.** Tijekom trajanja, ovaj Ugovor smije se izmijeniti sukladno članku 316 ZJN 2016 bez provođenja novog postupka javne nabave radi nabave dodatnih roba od prvotnog ugovaratelja koje su se pokazale potrebnima, a nisu bili uključeni u prvotnu nabavu, ako promjena ugovaratelja:

1. nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećom opremom, uslugama ili instalacijama koje su nabavljene u okviru prvotne nabave, i

2. prouzročila bi značajne poteškoće ili znatno povećavanje troškova za javnog naručitelja.

**18.2.** Svako povećanje cijene ne smije biti veće od 30 % vrijednosti prvotnog ugovora.

**18.3.** Ako je učinjeno nekoliko uzastopnih izmjena, ograničenje iz stavka 18.2. ovoga članka procjenjuje se na temelju neto kumulativne vrijednosti svih uzastopnih izmjena.

**Članak 19.**

**19.1.** Tijekom trajanja, ovaj Ugovor smije se izmijeniti sukladno članku 317. ZJN 2016 bez provođenja novog postupka javne nabave ako su kumulativno ispunjeni sljedeći uvjeti:

1. do potrebe za izmjenom došlo je zbog okolnosti koje pažljiv javni naručitelj nije mogao predvidjeti

2. izmjenom se ne mijenja cjelokupna priroda ugovora

3. svako povećanje cijene nije veće od 30 % vrijednosti prvotnog ugovora.

**19.2.** Ako je učinjeno nekoliko uzastopnih izmjena, ograničenje iz stavka 19.1. točke 3. ovoga članka procjenjuje se na temelju neto kumulativne vrijednosti svih uzastopnih izmjena.

**Članak 20.**

Tijekom trajanja, ovaj Ugovor smije se izmijeniti sukladno članku 318. ZJN 2016 bez provođenja novog postupka javne nabave s ciljem zamjene prvotnog ugovaratelja s novim ugovarateljem koje je posljedica:

1. primjene članka 315. ZJN 2016

2. općeg ili djelomičnog pravnog sljedništva prvotnog ugovaratelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene ZJN 2016

3. obveze neposrednog plaćanja podugovarateljima.

**Članak 21.**

Tijekom trajanja, ovaj Ugovor smije se izmijeniti sukladno članku 319. ZJN 2016 bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. ZJN 2016 prema kojem se izmjena ugovora o javnoj nabavi tijekom njegova trajanja smatra značajnom ako njome ugovor postaje značajno različit po svojoj naravi od prvotno zaključenog, a osobito ukoliko je ispunjen jedan ili više sljedećih uvjeta:

1. izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih natjecatelja od onih koji su provotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave
2. izmjenom se mijenja ekonomska ravnoteža ugovora u korist ugovaratelja na način koji nije predviđen provotnim ugovorom
3. izmjenom se značajno povećava opseg ugovora
4. ako novi ugovaratelj zamijeni onoga kojemu je provotno javni naručitelj dodijelio ugovor, osim u slučajevima iz članka 318. ZJN 2016, odnosno članka 20. ovog Ugovora.

**Članak 22.**

**22.1.** Tijekom trajanja, ovaj Ugovor smije se izmijeniti sukladno članku 320. ZJN 2016 bez provođenja novog postupka javne nabave ako su kumulativno ispunjeni sljedeći uvjeti:

1. vrijednost izmjene manja je od europskih pragova iz članka 13. ZJN 2016
2. vrijednost izmjene manja je od 15 % prvotne vrijednosti ovoga Ugovora
3. izmjena ne mijenja cjelokupnu prirodu ugovora.

**22.2.** Javni naručitelj za primjenu stavka 22.1. ovoga članka ne provjerava jesu li ispunjeni uvjeti iz članka 321. ZJN 2016.

**22.3.** Ako je učinjeno nekoliko uzastopnih izmjena, ograničenje vrijednosti iz stavka 22.1. točke 2. ovoga članka procjenjuje se na temelju neto kumulativne vrijednosti svih uzastopnih izmjena.

1. **Zaštita podataka**

**Članak 23.**

**23.1.** Ugovorne strane, obje kao voditelji obrade, obvezuju se da će sve osobne podatke otkrivene temeljem ovog Ugovora obrađivati poštujući pri tome Opću uredbu o zaštiti podataka 679/2016 i sve relevantne propise iz područja zaštite osobnih podataka, isključivo u svrhu izvršenja obveza iz ovog Ugovora.

**23.2.** Ugovorne strane trebaju osigurati da za obradu osobnih podataka koje međusobno stavljaju na raspolaganje tijekom izvršenja ovog Ugovora, postoje odgovarajuće privole osoba čiji se osobni podaci obrađuju, odnosno da postoji opravdani legitimni interes za takvu obradu.

**23.3.** Osobni podaci koji se obrađuju neće biti učinjeni dostupnima neovlaštenim trećim osobama te će biti pohranjeni uz primjenu odgovarajućih tehničkih, organizacijskih i kadrovskih mjera zaštite, onoliko dugo koliko je potrebno radi ispunjenja svrhe za koju su prikupljeni i radi poštivanja propisanih rokova arhiviranja, nakon čega će biti trajno uništeni.

1. **Završne odredbe**

**Članak 24.**

Na odgovornost ugovornih strana za ispunjenje obveza te svemu ostalom što nije određeno odredbama ovog Ugovora, uz odredbe ZJN 2016, na odgovarajući način primjenjivat će se odredbe Zakona o obveznim odnosima i ostalih propisa koji uređuju predmetno područje.

**Članak 25.**

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti, a u protivnom ugovaraju rješavanje stvarno nadležnog suda u Zagrebu.

**Članak 26.**

Odredbe ovog Ugovora izraz su volje obje ugovorne strane, te ga se iste odriču pobijati.

**Članak 27.**

Ovaj Ugovor sastavljen je u 4 (četiri) istovjetnih primjeraka, od kojih dva (dva) zadržava Naručitelj, a 2 (dva) Ugovaratelj, te stupa na snagu danom potpisa obje ugovorne strane.

**Članak 28.**

Sastavnim dijelom ovog Ugovora smatra se :

1. Odlukom o odabiru Klasa: \_\_\_\_\_\_\_\_\_\_\_\_\_\_\_\_, Urbroj: \_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_
2. Ponudbeni troškovnik

**Klasa:**

**Urbroj :**

U Zagrebu, \_\_\_\_\_\_\_\_\_\_\_\_\_, 2025.

**ZA UGOVARATELJA ZA NARUČITELJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ RAVNATELJ**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof.dr.sc. Davor Vagić, dr.med.***